Με απογευματινή προπόνηση στα Σπάτα ολοκληρώθηκε η προετοιμασία της ΑΕΚ για το κυριακάτικο παιχνίδι με τον Αστέρα στην Τρίπολη (σέντρα στις 21.30). Αμέσως μετά το τέλος, ο Νίκος Κωστένογλου ανακοίνωσε την αποστολή η οποία αποτελείται από 22 ποδοσφαιριστές. Εκτός μένει όπως ήδη έχουμε ενημερώσει ο Πέτρος Μάνταλος λόγω θλάσης και φυσικά ο Τσίκο Ζεράλδες που είναι τιμωρημένος (αποβλήθηκε με την Ξάνθη). Αντίθετα, κανονικά στην αποστολή βρίσκεται ο Μιχάλης Μπακάκης.

Η αποστολή της ΑΕΚ: Μπάρκας, Τσιντώτας, Μπακάκης, Λόπες, Οικονόμου, Τσιγκρίνσκι, Βράνιες, Χουλτ, Σβάρνας, Παουλίνιο, Κρίστιτσιτς, Σιμόες, Λιβάια, Σιμάο, Γαλανόπουλος, Σαμπανάτζοβιτς, Βέρντε, Γιακουμάκης, Ντέλετιτς, Αλμπάνης, Κλωναρίδης, Ολιβέιρα.